OpenLLM-France/wikimedia huggingface dataset:
# R136

R136, també conegut com a RMC 136, és un supercúmul estel·lar, prop del centre del complex 30 Doradus (també conegut com la nebulosa de la Taràntula), al Gran Núvol de Magalhães. Es tracta d'un cúmul d'estels joves gegants i supergegants d'edats entorn d'1 o 2 milions d'anys. La majoria dels seus estels són de tipus espectral O3, amb 39 estels d'aquest tipus confirmats. A més, n'hi ha diversos estels del tipus Wolf-Rayet.
El cúmul R136 conté diversos components. La naturalesa del component central, R136a, no va estar clara inicialment, fins que, per mitjà de la interferometria, es va descobrir que consisteix en un dens cúmul d'estels, que conté, entre altres objectes celestes, dotze estels de gran massa i diversos estels lluminosos al seu nucli. Inicialment s'havia calculat la massa dels estels en el rang de 37 a 76 masses solars. R136 produeix la major part de l'energia que fa que la nebulosa de la Taràntula siga visible. Un dels estels més massius d'aquest cúmul és la R136a1, la massa del qual es calcula en 265 vegades la del nostre sol, encara que models teòrics permeten calcular que al moment del seu naixement va poder haver tingut una massa superior a la de 300 sols. Això el converteix en l'estel més massiu descobert fins al juliol de 2010, al mateix temps que la més lluminosa, en ser 8.7 milions de vegades més brillant que el Sol. La massa total de l'agrupació és de 450.000 masses solars, cosa que suggereix que probablement es convertisca en un cúmul globular en el futur.

## Referències

* 1 2 «The Brightest Stars in the Magellanic Clouds» (en anglès). Monthly Notices of the Royal Astronomical Society, 4, 1r octubre 1960, pàg. 337-385. DOI: 10.1093/MNRAS/121.4.337.
* ↑ URL de la referència: https://esahubble.org/images/heic1605a/.
* 1 2 Afirmat a: SIMBAD.
* 1 2 Ulrich Bastian «PPM (Positions and Proper Motions) North Star Catalogue». Astronomy and Astrophysics, 1988, pàg. 449.
* 1 2 Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ http://www.bbc.co.uk/news/science-environment-10707416
* ↑ https://archive.today/20120630091149/www.skyandtelescope.com/news/98927839.html
* ↑ http://www.space.com/scienceastronomy/eso-massive-stars-discovered-100721.html
# R/place

r/place és un projecte col·laboratiu d'art fet a Reddit des de l'any 2017 i que fins ara compta amb 3 edicions.
Al projecte pot col·laborar qualsevol persona que tingui un compte al Reddit posant un píxel d'entre 10 colors diferents i amb un refredament de 5 minuts a un fons blanc que cada dia s'amplia.
Les comunitats de Reddit conegudes com a subreddits fan els seus simbols i banderes i s'alien entre elles per fer grans treballs.

## Referències

* ↑ «The Life and Death of r/Place, Home to the Internet's Greatest Art War» (en anglès americà), 06-04-2022. [Consulta: 23 juliol 2023].
# Juan López Fernández (futbolista)

Juan López Fernández, sobrenomenat "O Negro", nascut a Pobra do Caramiñal el 30 d'octubre de 1929 i mort el 7 de setembre de 2017, va ser un futbolista gallec. Va jugar de davanter.

## Trajectòria

Nascut a A Pobra do Caramiñal, es va traslladar a la Corunya amb la seva família quan tenia menys d'un any. Allà, va començar a jugar a futbol a l'AD Huracán i a l'Amanecer, passant després per Orzán SD, Victoria CF i Español SD.
Als 20 anys va debutar a Segona Divisió, formant part de l'Arousa en l'històrica temporada 1949-50, única del club de la categoria de plata. A l'equip de Vilagarcía, va compartir el lideratge amb Ventura, López Vázquez i Nolito, entre d'altres, i va marcar 8 gols.
El 1950 va fitxar pel Racing de Ferrol, entrenat per Josep Planas. En la seva primera campanya a Ferrol va formar la davantera juntament amb Marquínez, Fabeiro i Álvarez, entre d'altres, i va marcar vuit gols. En la següent temporada els seus companys més habituals en l'atac van ser Alvarito i Roig. Va marcar sis gols, que van contribuir a que l'equip acabés en tercera posició i competís en la fase d'ascens a Primera Divisió, en la qual va fer tres gols més, però sense ascendir.
L'any 1952 fitxa pel CD Málaga, amb el qual debutà a primera divisió en un partit contra l'Sporting de Gijón al Molinón. Va disputar-hi 13 partits en els quals va marcar 5 gols, descendint a Segona al final de la campanya. La temporada 1953-54 va marcar 11 gols a la lliga i altres 7 a la promoció d'ascens, contribuint de manera important al retorn del club a primera. Va ser el màxim golejador de l'equip la temporada 1954-55, amb 8 gols en 18 partits, però el club va quedar últim i va descendir.
El juliol de 1955 fitxa pel Deportivo de la Corunya, a primera divisió. L'1 de setembre va jugar contra l'Athletic Club la desena edició del Trofeu Teresa Herrera, la primera en què va participar el Deportivo. Va formar la davantera juntament amb Arsenio, Pahiño, Lechuga II i Polo, i va aconseguir proclamar-se campió gràcies a dos gols de Pahiño, en el qual la premsa de l'època va definir com un dels dies més memorables de la història del futbol corunyès. Només va jugar 8 partits oficials amb el Deportivo, on va estar a l'ombra de Pahiño i Bazán, i va marcar 5 gols.
El 1956 fitxa pel Xerez CD, de Segona Divisió. A l'equip entrenat per Eguiluz va recuperar la titularitat, jugant 21 partits en els quals va marcar 13 gols. La temporada següent va jugar amb l'Eldense, també a Segona, marcant 9 gols. Més tard va jugar a l'Sporting Clube d'Espinho de Portugal.
Després de jubilar-se, es va convertir en propietari d'un vaixell de pesca. Va morir el dia 7 de setembre de 2017 a l'edat de 87 anys.

## Referències

* ↑ «Juan, el coruñés delantero del Málaga». , 11 xuño 1955.
* ↑ «Juan, del Málaga, al Deportivo». , 19 xullo 1955.
* ↑ «Con todos los honores, el Deportivo se adjudica el X Trofeo Teresa Herrera, al vencer al Atlético de Bilbao (2-1)». , 02-09-1955.
* ↑ «Juan, o '9' do primeiro Dépor que gañou o Teresa Herrera, falece aos 87 anos». Deportivo da Coruña, 08-09-2017.

## Enllaços externs

* Dades del jugador de BDFutbol (castellà)
# Juan Francisco Rodríguez Herrera

Juan Francisco Rodríguez Herrera, Juanito, (Santa Cruz de Tenerife, Illes Canàries, 10 de maig de 1965) és un exfutbolista i entrenador canari de futbol.

## Trajectòria esportiva com a jugador

Va començar la seva carrera futbolística en la UD Güimar de Tenerife. El 1984 recala en la UD Las Palmas, on va demostrar un gran nivell de joc, pel que poc després, el Reial Saragossa es va fer amb els seus serveis en la temporada 1987/88. Va jugar a més en l'Atlètic de Madrid, Sevilla FC i CF Extremadura.

### Selecció

Va debutar com a internacional absolut el 15 de novembre de 1989 en un partit entre Espanya i Hongria (4-0) celebrat a Sevilla, mentre militava en el club aragonès. En total va jugar 5 partits, en els quals va marcar un gol, precisament el dia del seu debut.

## Trajectòria esportiva com a entrenador

Després de penjar les botes, l'any 2001 va exercir de president i secretari tècnic de l'CF Extremadura. Va arribar a la UD Las Palmas l'any 2005 com a director esportiu, però, el 26 de març de 2006, després de la dimissió de Josip Visjnic com a entrenador, va haver de fer-se càrrec de l'equip debutant a l'Estadi O Couto enfront del CD Ourense en un partit que el conjunt groc va guanyar (0-3). El Consell d'Administració de l'equip grancanari va decidir que continués com tècnic fins a finalitzar la temporada com a entrenador. El 24 de juny de 2006, la UD Las Palmas aconseguia l'ascens a Segona Divisió.
La temporada 2006/07, va tornar a substituir a un entrenador després dels dolents resultats de Carlos Sánchez Aguiar. A partir d'octubre de 2006 va esdevenir el tècnic de la UD Las Palmas. La temporada 2007/08 va exercir d'entrenador des de l'inici, però al sumar tan sols 5 punts en les primeres 10 jornades, va dimitir com a entrenador de l'equip canari.
# Juan Francisco Torres Belén

Juan Francisco Torres Belén, més conegut com a Juanfran (Crevillent, Baix Vinalopó, 9 de gener de 1985) és un exfutbolista professional valencià que jugava com a migcampista. Va ser internacional amb la selecció espanyola.

## Carrera esportiva

El 31 d'agost de 2012 fou titular en el partit que decidia la Supercopa d'Europa 2012, contra el Chelsea FC a Mònaco, i que l'Atlètic de Madrid guanyà per 4 a 1.

## Selecció espanyola

El 31 de maig de 2014 entrà a la llista de 23 seleccionats per Vicente del Bosque per participar en la Copa del Món de Futbol de 2014; aquesta serà la seva primera participació en un mundial. En cas que la selecció espanyola, la campiona del món del moment, guanyés novament el campionat, cada jugador cobraria una prima de 720.000 euros, la més alta de la història, 120.000 euros més que l'any anterior.

## Palmarès
### RCD Espanyol

* 1 Copa del Rei: 2005-06.

### Atlètic de Madrid

* 2 Lliga Europa de la UEFA: 2011-12 i 2017-18.
* 2 Supercopes d'Europa: 2012 i 2018.
* 1 Copa del Rei: 2013.
* 1 Lliga espanyola: 2013-14.
* 1 Supercopa d'Espanya: 2014.

## Referències

* 1 2 «Falcao fires Atlético to Super Cup glory» (en anglès). UEFA, 31-08-2012. [Consulta: 7 setembre 2013].
* ↑ «Del Bosque dona la llista definitiva per al Mundial amb set blaugranes i Diego Costa». 324.cat, 31-05-2014. [Consulta: 5 juny 2014].
* ↑ «La llista de del Bosque» (en castellà). diari Sport, 05-06-2014. [Consulta: 5 juny 2014].
* ↑ «Cada jugador de la selecció espanyola cobrarà 720.000 euros de prima si Espanya guanya el Mundial del Brasil». 324.cat, 04-06-2014. [Consulta: 5 juny 2014].
* ↑ Sanders, Emma. «Real Madrid 2–4 Atlético de Madrid», 15-08-2018. [Consulta: 4 agost 2019].
* ↑ «El Atlético reina en la Copa» (en castellà). Diari As. [Consulta: 19 maig 2013].

## Enllaços externs

* «Estadístiques del jugador» (en alemany). transfermarkt.de.
Juanfran a la selecció espanyola - Plantilles de navegació :
Selecció de futbol d'Espanya – Eurocopa 2012
1 Casillas •
2 Albiol •
3 Piqué •
4 Javi Martínez •
5 Juanfran •
6 Iniesta •
7 Pedro •
8 Xavi •
9 Torres •
10 Fàbregas •
11 Negredo •
12 Valdés •
13 Mata •
14 Alonso •
15 Sergio Ramos •
16 Busquets •
17 Arbeloa •
18 Alba •
19 Llorente •
20 Cazorla •
21 Silva •
22 Navas •
23 Reina •
Entrenador: Del Bosque
Selecció de futbol d'Espanya – Copa del Món de Futbol 2014
1 Casillas  •
2 Albiol •
3 Piqué •
4 Javi Martínez •
5 Juanfran •
6 Iniesta •
7 Villa •
8 Xavi •
9 Torres •
10 Cesc •
11 Pedro •
12 de Gea •
13 Mata •
14 Alonso •
15 Sergio Ramos •
16 Busquets •
17 Koke •
18 Alba •
19 Diego Costa •
20 Cazorla •
21 Silva •
22 Azpilicueta •
23 Reina •
Entrenador: Del Bosque
Selecció de futbol d'Espanya – Eurocopa 2016
1 Casillas (c) •
2 Azpilicueta •
3 Piqué •
4 Bartra •
5 Busquets •
6 Iniesta •
7 Morata •
8 Koke •
9 Vázquez •
10 Fàbregas •
11 Pedro •
12 Bellerín •
13 De Gea •
14 Thiago •
15 Sergio Ramos •
16 Juanfran •
17 San José •
18 Alba •
19 Bruno •
20 Aduriz •
21 Silva •
22 Nolito •
23 Rico •
Entrenador: Del Bosque :
# Josep Barguñó i Junyent

Josep Barguñó i Junyent (Barcelona, 16 d'agost de 1942) és un antic jugador d'hoquei sobre patins català de la dècada de 1960.

## Trajectòria

Començà a jugar a hoquei a l'equip de l'escola La Salle Comtal, fins que als 14 anys ingressà al juvenil del FC Barcelona. Pujà al primer equip, i amb la marxa de Joan Orpinell assolí la titularitat. Posteriorment jugà al CP Voltregà (club on guanyà tots els títols, lliga Nacional, Copa d'Espanya, Campionat de Catalunya i la Copa d'Europa), CP Vilanova i DC Mataro.
Amb la selecció d'Espanya jugà entre 1962 i 1965, i guanyà una copa Llatina i un Campionat del Món l'any 1964.

## Palmarès
### FC Barcelona

* Campionat d'Espanya:
** 1963
* Campionat de Catalunya:
** 1960

### CP Voltregà

* Campionat de Catalunya:
** 1965
* Lliga Nacional:
** 1964-65
* Campionat d'Espanya:
** 1965
* Copa d'Europa:
** 1965-66

### CP Vilanova

* Campionat d'Espanya:
** 1968

### Espanya

* Campionat del Món:
** 1964
* Copa Llatina:
** 1963

## Referències

* 1 2 3 «La selección española». La Vanguardia, 22-05-1964. [Consulta: 1r octubre 2015].
* ↑ Closa, Antoni [et al.].. Diccionari del Barça. Barcelona: Enciclopèdia Catalana, 1999. ISBN 978-84-412-0126-2.
* 1 2 «Los protagonistas». Mundo Deportivo, 31-05-1964. [Consulta: 1r octubre 2015].
* 1 2 «Fitxa a RinkHockey». rinkhockey.net. [Consulta: 1r octubre 2015].
# Juho Kusti Paasikivi

Juho Kusti Paasikivi (Hämeenkoski, 27 de novembre de 1870 - Hèlsinki, 14 de desembre de 1956) va ser un advocat, polític i professor finlandès, que fou President de Finlàndia entre 1946 i 1956. També va ser primer ministre del país dos cops: el 1918 i de 1944 a 1956. Va ser una figura influent a l'economia i la política del seu país durant quasi 50 anys.
Va néixer a una família sueco-finesa i va ser batejat com Johan Gustaf Hellsten el 1870. El 1885 va canviar el seu nom pel finès Juho Kusti Paasikivi. Va estudiar a la Universitat de Hèlsinki, on va obtenir un Títol de Grau el 1892 i es llicencià en Dret el 1897. Posteriorment, va treballar com a professor de Dret al mateix centre.

## Referències

* ↑ «Juho Kusti Paasikivi1870—1956 7. presidentti 1946—1956». [Consulta: 29 setembre 2017].
* ↑ «Juho Kusti Paasikivi» (en anglès). Encyclopædia Britannica [Consulta: 29 setembre 2017].
# Juhor ad-Dik

Juhor ad-Dik (àrab: جحر الديك, Juḥur ad-Dīk) és una vila palestina de la governació de Gaza, al sud de la ciutat de Gaza, al centre de la Franja de Gaza. Segons l'Oficina Central Palestina d'Estadístiques (PCBS), la vila tenia 3,200 habitants en 2006. En el cens de 1997 fett per la PCBS, els refugiats palestins hi eren el 72.3% de la població, que aleshores era de 2,275 habitants.
Tretze residents, inclosos almenys dos nens, van morir i divuit més van resultar ferits, alguns de gravetat, quan els tancs israelians van disparar contra una mesquita i dues cases al poble el 16 d'abril de 2008. Durant la invasió israeliana de la Franja de Gaza en 2008-09, les tropes israelianes i milicians palestins van lluitar amb freqüència a Juhor ad-Dik.

## Referències

* ↑ «Juhor ad-Dik». ésAdir. [Consulta: 20 octubre 2023].
* ↑ Projected Mid -Year Population for Gaza Governorate by Locality 2004- 2006 Arxivat 2012-02-07 a Wayback Machine. Palestinian Central Bureau of Statistics (PCBS).
* ↑ Palestinian Population by Locality and Refugee Status Arxivat 2008-01-07 a Wayback Machine. Palestinian Central Bureau of Statistics (PCBS).
* ↑ Israel bombs mosque, kills 13, wounds 18 Ma'an News Agency. 2008-04-16.
* ↑ Palestinian fighters kill Israeli soldier, claim extensive action throughout Gaza Arxivat 2016-03-05 a Wayback Machine. Ma'an News Agency. 2009-01-08.
# Juan Zambudio Velasco

Juan Zambudio Velasco, més conegut com a Velasco, (La Alquería, Jumilla, 14 de novembre de 1922 - Igualada, 21 de gener de 2004), fou un porter de futbol murcià que desenvolupà gran part de la seva carrera al Futbol Club Barcelona.

## Biografia

Després dels seus inicis futbolístics al CF Mollet, l'any 1942 fitxà pel FC Barcelona, on defensaria la seva porteria fins al 1954, aconseguint diversos títols com 5 Lligues, 3 Copes del Generalíssim, 3 Copes Eva Duarte i 2 Copes Llatines. En el pla personal, la temporada 1947/48 guanyà el Trofeu Zamora com a porter menys golejat de la categoria.
Una lesió ocular l'apartà de la titularitat blaugrana i, un cop recuperat, no aconseguí recuperar el lloc, defensat aleshores ja per Antoni Ramallets, de manera que el 1954 decidí fitxar pel CE Sabadell FC, on es retirà un any més tard i on posteriorment en fou entrenador.
Mai arribà a debutar amb la selecció espanyola, si bé si que disputà en una ocasió un partit amb la Selecció B.

## Clubs

* CF Mollet: 1940-1942
* FC Barcelona: 1942-1955
* CE Sabadell: 1955-1956

## Palmarès
### Campionats estatals

* 5 Lligues espanyoles: 1944/45, 1947/48, 1948/49, 1951/52 i 1952/53 (FC Barcelona)
* 3 Copes del Generalíssim: 1951, 1952 i 1953 (FC Barcelona)
* 3 Copes Eva Duarte: 1949, 1952 i 1953 (FC Barcelona)

### Campionats internacionals

* 2 Copes Llatines: 1949 i 1952 (FC Barcelona)

### Títols individuals

* 1 Trofeu Zamora: 1947/48 (FC Barcelona)

## Referències

* 1 2 3 4 «Juan Zambudio Velasco». regmurcia.com. [Consulta: 20 agost 2012].
* 1 2 3 4 5 6 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Kathryn Janeway

Kathryn Janeway és un personatge fictici en l'univers de Star Trek interpretat per l'actriu Kate Mulgrew. És la capitana de la nau USS Voyager de la sèrie televisiva Star Trek: Voyager. És l'única dona capitana d'una nau en les sèries de Star Trek.
Kathryn Janeway neix el divendres 20 maig del 2332 a Indiana, Amèrica del Nord, la Terra. El seu pare era l'almirall Edward Janeway (ja mort). La seva mare es diu Gretchen. Té una germana, Phoebe Janeway.
El seu passatemps hologràfic favorit és l'Anglaterra del segle xix.

## Característiques principals

* Nom: Kathryn Janeway
* Actriu: Kate Mulgrew
* Planeta: La Terra
* Rang a la flota estel·lar: Capitana
* Data de naixement: Divendres 20 de maig del 2332
* Sexe: Femení
* Cabell: Fosc
* Estat civil: Soltera
* Fills: cap
* Destí actual: Oficial al comandament de ľUSS Voyager
# Ramón Salgado Pérez

Ramón Salgado Pérez (Carril, Vilagarcía de Arousa, 1894 - pazo d'A Moroza, Paradela-Meis, 1972) fou un advocat i polític gallec. Llicenciat en dret per la Universitat de Santiago de Compostel·la i propietari agrari, participà en el Congrés Agrari de Lavadores de 1917, on defensà tesis antisocialistes i fundà la Federación Agraria de Caldas-Cambados, que va donar suport el sector maurista del Partit Conservador. Tanmateix, el 1918 es declarà partidari d'abolir els foros i, influït per Emiliano Iglesias Ambrosio, va ingressar en el Partit Republicà Radical. Defensà als líders agraris detinguts a Tui el 1922, i durant la Dictadura de Primo de Rivera, juntament amb els dirigents agraris Manuel Portela Valladares, Basilio Álvarez Rodríguez i Raimundo Vidal Pazos, treballà per l'abolició dels foros.
El 25 de setembre de 1930 participà en el Pacte de Barrantes i fou diputat per la província de Pontevedra a les eleccions generals espanyoles de 1931 i 1933. No fou reelegit a les de 1936. Durant la guerra civil espanyola es va mantenir apartat a les seves propietats, i després de la guerra li fou prohibit l'exercici de la professió durant uns anys. Després obriria un bufet a Vigo.

## Enllaços externs

* Fitxa al Congrés dels Diputats
* Biografia Arxivat 2011-07-11 a Wayback Machine. (gallec)
# Juan Pablo Rebella

Juan Pablo Rebella (Montevideo, 3 de desembre de 1974 – ibídem, 5 de juliol de 2006) va ser un director de cinema i guionista uruguaià.
Va estudiar a la Universitat Catòlica de l'Uruguai, on va conèixer el seu amic i company Pablo Stoll. Tots dos van realitzar nombrosos curtmetratges com Buenos y santos i Víctor y los elegidos. Al costat de Stoll i d'un amic seu, Fernando Epstein, va fundar la productora Ctrl Z a l'Uruguai i el 2001 van estrenar la seva primera pel·lícula, 25 Watts. Com a resultat del gran èxit assolit per 25 Watts, el 2004 van estrenar la seva segona pel·lícula Whisky, la qual també va rebre premis internacionals.
El 6 de juliol de 2006 el van trobar mort a casa seva. Rebella estava treballant en el guió de la seva tercera pel·lícula amb Stoll.

## Filmografia

* 25 Watts (2001)
* Whisky (2004)

## Referències

* ↑ http://www.controlzfilms.com/es/nosotros/historia/juan-pablo/ Arxivat 2012-01-21 a Wayback Machine.
* ↑ Cuando decir es poco (castellà)
* ↑ Cine Uruguayo de luto, muere Juan Pablo Rebella (castellà)

## Enllaços externs

* Obituari a The Guardian (anglès)
# Ramon II de Bigorra

Ramon II († 1080) fou comte de Bigorra de 1077 a 1080, i fill de Bernat II de Bigorra, comte de Bigorra, i de Clemència.

## Biografia

Va succeir al seu pare el 1077, i no sembla haver-se casat; va morir tres anys més tard. La seva germana Beatriu I de Bigorra, casada amb Cèntul V, vescomte de Bearn, el va succeir.

## Bibliografia

* Foundation for Medieval Genealogy : Comtes de Bigorre
# Khaput

Khaput és una llengua del Caucas que parlen els khaputs. Amb el kriz i el dzhek formen la subdivisió dzekh del grup samurià (lesguià, agul, rútul, tsakhur, tabasaran, budukh i dzekh) de la família de llengües iberocaucasianes del nord-est. El khaput és simplement una variant del dzekh; el kriz n'és una altra variant. Ambdues variants són vernaculars. Com a llengua literària s'utilitza l'adhari (àzeri); estan a punt de ser assimilatrs pels àzeris.

## Bibliografia

* A Benningsen i H. Carrère d'Encausse, Une republique musulmane: le Daghestan, aperçu demographique, 1955
# Khaputs

Els khaputs són un petit grup ètnic del Caucas, a la República del Daguestan; el seu nom rus és khaputski, gaputlintsi, khaputlinsi o khaputli; parlen la llengua khaput.
El 1926 només 12 persones es van declarar khaputs però parlaven la llengua 4284 persones. Vers els 1933 s'estimaven en 3000. Tots ells eren musulmans sunnites de l'escola xafiïta. El seu nombre actual no consta. Es dediquen a la pastura i l'agricultura.

## Bibliografia

* A Benningsen i H. Carrère d'Encausse, Une republique musulmane: le Daghestan, aperçu demographique, 1955
# Ratpenat de bigotis fuliginós

El ratpenat de bigotis fuliginós (Pteronotus quadridens) és una espècie de ratpenat que viu a Cuba, la República Dominicana, Haití, Jamaica i Puerto Rico.

## Subespècies

* Pteronotus quadridens fuliginosus
* Pteronotus quadridens quadridens

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Ramphocaenus

Ramphocaenus és un gènere d'ocells de la família dels polioptílids (Polioptlidae).

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere està format per dues espècies:
* Ramphocaenus melanurus - agafamosquits becllarg.
* Ramphocaenus sticturus - agafamosquits cridaner.